আজগড়া ইউনিয়ন
আজগড়া ইউনিয়ন বাংলাদেশের খুলনা জেলার তেরখাদা উপজেলার অন্তর্গত একটি ইউনিয়ন। খুলনা শহর থেকে ১০ কি.মি. উত্তর-পূর্ব কোণে এবং তেরখাদা উপজেলা সদর থেকে ৯ কিঃ দক্ষিণ- পশ্চিম কোণে আঠারবেকী নদীর পশ্চিম তীর ঘেষে ছোট-বড়ো মোট ৯টি গ্রাম নিয়ে গড়ে উঠেছে তেরখাদার উপজেলাধীন ১নং আজগড়া ইউনিয়ন৷ উত্তর খুলনার প্রবেশদ্বার আজগড়া ইউনিয়নটি মূলত বাংলাদেশের হোয়াইট গোল্ড নামে পরিচিত গলদা চিংড়ি চাষের একটি উৎকৃষ্ট অঞ্চল হিসেবে পরিগণিত৷